als_Latn dik_Latn sag_Latn
CH-Ballkani
Kosovë-Shqipëri, unifikim për mësimin plotësues në diasporë
Së shpejti pritet të nënshkruhet një marrëveshje ndërmjet Kosovës dhe Shqipërisë për unifikimin e mësimit plotësues në diasporë
Në takimin e ardhshëm të dy qeverive, asaj të Kosovës dhe të Shqipërisë që pritet të zhvillohet në Shqipëri, pritet të nënshkruhet një marrëveshje për unifikimin e mësimit plotësues të gjuhës shqipe në diasporë. Për këtë marrëveshje janë pajtuar në parim , ministri kosovar i Diasporës, Valon Murati dhe ministrja e Arsimit dhe e Sportit e Shqipërisë, Lindita Nikolla.
Ky projekt është punuar tanimë dy vjet nga grupet e ekspertëve të Ministrisë së Arsimit të Republikës së Kosovës dhe asaj të Shqipërisë, ka për qëllim unifikimin dhe standardizimin e mësimit të gjuhës shqipe për diasporën, licencimin e mësimdhënësve dhe projekte të tjera që kanë të bëjnë me ruajtjen e identitetit, kulturës, traditës, historisë dhe gjuhës shqipe në diasporë.
“Do t’ju mbështesim si Ministri e Diasporës në të gjitha përpjekjet tuaja që i ndërmerrni në të mirën e diasporës sonë. E kemi detyrim si Qeveri që t’u mundësojmë bashkatdhetarëve tanë mësimin e gjuhës, traditës, kulturës dhe historisë ”, theksoi ministrja Nikolla në takimin me ministrin Murati.
Në anën tjetër, ministri i Diasporës, Valon Murati, përshëndeti gatishmërinë e ministres Nikolla për të nënshkruar këtë marrëveshje jashtëzakonisht të rëndësishme për mësimin e gjuhës shqipe në diasporë.
“Ne, së bashku, do t’i diskutojmë edhe modalitetet e punës për mësimin plotësues në diasporë. Qasja ndaj gjeneratave të reja duhet të jetë më inovative, duke përfshirë edhe teknologjinë informative. Kjo marrëveshje do t’i sjellë dobi jo vetëm diasporës sonë, por edhe dy shteteve tona”, tha ministri Murati, thuhet në një komunikatë lëshuar nga MeD.
Ndryshe, ministrja Nikolla po qëndron për vizitë zyrtare në Prishtinë, ndërsa gjatë ditës është takuar edhe me ministrin e Arsimit, Arsim Bajrami. Pas këtij takimi dy ministrat u dakorduan për bashkëpunim në arsimin e lartë.
E-Diaspora
- Me para të Zvicrës, ndërtohen shtëpi për familje të varfra në Kosovë Diaspora shqiptare me prejardhje nga komuna e Gjilanit ndjek shembullin e fshatit Miresh për rregullimin e...
- Kosovari i dënuar, 165 telefonata nga qelia e burgut ...
- A është “maço-kultura” specifikë e ballkanasve? Qasjen e shkrimeve në disa medie mbi "maço-kulturën ballkanike" e kanë kundërshtuar në mediet e këtushme...
Jeta në Zvicër
- Shkallë rekorde e cyber-krimeve në Zvicër Gjatë vitit 2014 në këtë qendër janë paraqitur 10.214 veta. Ky numër përbën një rritje prej...
- Cilat vende kanë më së shumti azilkërkues? 866 mijë persona në 2014 kanë kërkuar azil në vendet e industrializuara, 45 për qind më...
- Sivjet nuk ka ngritje çmimesh të biletave të trenit Ndërmarrja Federale e Hekurudhave (SBB/CFF) ka një lajm të mirë për ta dhënë: gjatë vitit 2015...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn